

ประกาศเทศบาลตำบลการะเกด

เรื่อง รับโอนพนักงานเทศบาลเพื่อให้ดำรงตำแหน่งที่ว่าง

-------------------------------

 ด้วยเทศบาลตำบลการะเกด อำเภอเชียรใหญ่ จังหวัดนครศรีธรรมราช มีตำแหน่งสายงานบริหารว่างตามแผนอัตรากำลัง 3 ปี (ปีงบประมาณ พ.ศ. 2564 – 2566)

 อาศัยอำนาจตามความในข้อ 139 (1) แห่งประกาศคณะกรรมการพนักงานเทศบาลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับงานบริหารงานบุคคลของเทศบาล ลงวันที่ 25 พฤศจิกายน 2545 และที่แก้ไขเพิ่มเติมจนถึงปัจจุบัน ประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ 3) พ.ศ.2561 และประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล (แก้ไขเพิ่มเติม) พ.ศ.2561 ลงวันที่ 2 มกราคม 2562 เทศบาลตำบลการะเกด จึงประกาศรับโอนพนักงานเทศบาลเพื่อแต่งตั้งให้ดำรงตำแหน่งสายงานบริหารที่ว่าง ดังนี้

 ตำแหน่ง หัวหน้าฝ่ายแผนงานและงบประมาณ (นักบริหารงานทั่วไป ระดับต้น) จำนวน 1 อัตรา

 ผู้ที่สนใจจะขอโอน ให้ยื่นคำร้องขอโอนพร้อมสำเนาทะเบียนประวัติ (ก.พ.7) หนังสือรับรองความประพฤติจากผู้บังคับบัญชา ยื่นต่องานการเจ้าหน้าที่ สำนักปลัดเทศบาลตำบลการะเกด ในวันและเวลาราชการ

 ทั้งนี้ การดำเนินการรับโอนครั้งนี้จะต้องถือปฏิบัติตามประกาศคณะกรรมการพนักงานเทศบาล จังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับงานบริหารงานบุคคลของเทศบาล ลงวันที่ 25 พฤศจิกายน 2545 และที่แก้ไขเพิ่มเติมจนถึงปัจจุบัน และประกาศคณะกรรมการพนักงานเทศบาลจังหวัดนครศรีธรรมราช เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ 3) พ.ศ.2561

 จึงประกาศให้ทราบโดยทั่วกัน

 ประกาศ ณ วันที่ 15 ตุลาคม พ.ศ. 2563

 อภิเชฐ พรัดชู

 (นายอภิเชฐ พรัดชู)

 นายกเทศมนตรีตำบลการะเกด